India

Vos an lenga piemontèisa Për amprende a dovré 'l sistema dle parlà locaj ch'a varda sì. L'India a l'é 'n pais dl'Asia meridional. La capital a l'é New Delhi. Për surfassa (3.166.414 km²) a l'é 'l pais nùmer set dël mond, lë scond për popolassion (un miliard e dosent milion d'abitant - ël 17% ëd la popolassion mondial - dont lë 70% a l'é sota ij 35 agn) e la pì popolosa an tra le democrassìe liberaj. L'alfabetisassion a l'é al 62%. National symbols of the Republic of India (Official) National animal National bird National tree National flower National heritage animal National aquatic marine mammal National reptile National heritage mammal National fruit National temple National river National mountain Anté ch'as treuva Geografìa L'India a confin-a con ël Pakistan a òvest; la Cin-a, ël Nepal e ël Bhutan a nòrd-est; ël Bangladesh e ël Myanmar a est. Ant l'Océan Indian, l'India a l'ha davzin lë Sri Lanka, le Maldive e l'Indonesia. La còsta dl'India a l'é longa pì 'd setmila chilòmeter e a dà an sl'Océan Indian a sud, ël Mar Aràbich a òvest e ël Gòlf dël Bengala a est. Stòria La conquista britànica dl'India a l'ha ancaminà dël 1715. Ël darié vice-re anglèis dl'India a l'é stàit Lord Mountbatten. Dël luj 1947, a Londra a l'é stàit votà ël papé d'indipendensa; la comission Radcliffe a l'avìa studià na frontera për la creassion ëd doi stat: l'Union Indian-a, a magioransa indó, e ël Pakistan, a magioransa mussulman-a. L'indipendensa a l'é stàita proclamà ai 15 d'ost dël 1947. La constitussion dl'India a l'é dël 1950. L'India a l'é stàita quatr vire an guèra contra ël Pakistan: dël 1948, 1965, 1971, 1999. Religion L'81% ëd la popolassion a l'é 'd religion indó. Conomìa La moneda dl'India a l'é la rupia. L'anflassion a l'é anviron dël 10%. Ant l'ann fiscal 2011-2012 ël passiv ëd bilansi a l'é stàit dël 5,1%. L'India a l'é ël pais pi grand esportator ëd ris dël mond: dël 2012 a l'ha esportane 9,5 milion ëd tonëlà. Organisassion polìtica L'India (nòm ofissial: भारत गणराज्य, Bhārat Gaṇarājya visadì Repùblica dl'India, an hindi) a l'é na repùblica federal. Ël President a l'é Ram Nath Kovind (dal 2017). Ël Prim Ministr a l'é Narendra Modi (dal 2014). Aministrassion La republica indian-a a l'é formà da 28 Stat Federaj e da 7 Teritòri dl'Union; tùit jë stat federaj, ël Teritòri dla Capital ëd Delhi e ël Teritòri ëd Pondicherry a l'han un goern elegiù; ij teritòri restant a l'han n'aministrassion soasìa dal goern nassional sentral e a fan arferiment për via direta al President ëd la Republica. Jë stat e ij teritòri a son a lor vira dividù an distret (a-i na son apopré 600). Ij distret a conten-o ij tehsil (o, a scond dla lenga, tahsil, taluka, taluk, mandal), eventualment ëdcò an vilagi. Nùmer Stat Còdes Capital 1 Andhra Pradesh AP Hyderabad 2 Arunachal Pradesh AR Itanagar 3 Assam AS Dispur 4 Bihar BR Patna 5 Chhattisgarh CG Raipur 6 Goa GA Panaji 7 Gujarat GJ Gandhinagar 8 Haryana HR Chandigarh 9 Himachal Pradesh HP Shimla 10 Jammu e Kashmir JK Jammu (invern) Srinagar (istà) 11 Jharkhand JH Ranchi 12 Karnataka KA Bangalore 13 Kerala KL Thiruvananthapuram 14 Madhya Pradesh MP Bhopal 15 Maharashtra MH Mumbai 16 Manipur MN Imphal 17 Meghalaya ML Shillong 18 Mizoram MZ Aizawl 19 Nagaland NL Kohima 20 Orissa OR Bhubaneswar 21 Punjab PB Chandigarh 22 Rajasthan RJ Jaipur 23 Sikkim SK Gangtok 24 Tamil Nadu TN Chennai 25 Tripura TR Agartala 26 Uttar Pradesh UP Lucknow 27 Uttarakhand UL Dehradun 28 West Bengal WB Kolkata Number Union Territories Code Capital A Ìsole Andaman-e e Nicòbare AN Port Blair B Chandigarh CH Chandigarh C Dadra e Nagar Haveli DN Silvassa D Daman e Diu DD Daman E Lakshadweep LD Kavaratti F Teritòri dla Capital Nassional ëd Delhi DL New Delhi G Pondicherry PY Pondicherry Aiuto per la lettura Ayuda para la lectura Help for Reading Rintré ant la Piòla Contaté j'Aministrator Lìber për Amprende Coression ortogràfica Tastadura piemontèisa Portaj e Proget Agiut pr'ij Contributor Travajòt sempi